|  |  |
| --- | --- |
| Јутро  (на селу)  По први пут спавам у селу.  Никад нисам видела бабу тако веселу.  Али кренимо од самог почетка,  kад ме је у село довезла тетка.  Већ се смркавало кад смо стигли,  aл' смо бабу одмах на ноге дигли.  Бака се разлетела око вечере,  к'о атлетичарка нека, без сваке мере.  Најела сам се као никад у животу,  па се обрадовах бакином кревету.  Мислим сад ће спавање да уследи,  а тишину ће бака да обезбеди.  Тако је и било што се ноћи тиче,  бака наредила да се нико не миче.  Али.... уследи јутро у селу...  видех ја своју зору белу.  Прво поче петао да кукуриче  па онда и поштар који бабу виче.  Е, онда поче и лавеж кера.  Стиже и досадни комшија Пера.  Пера јутарњу кафу обавезно срче,  к'о да пет телевизора крче.  Испод јастука гурам главу.  Деда испусти канту, а не помузе краву.  Баба виче:“ Човече тише мало!  Спава наше чедо мало!“  Укључи се сад и ћуран кад је то чуо,  па са гусаном прави музички дуо. | У селу сад већ све бруји.  Не спава се ни магарцу Муји...  Поче он гласно да њаче  и по штали да лупа и скаче.  Тетка напала да пере кола.  Нашла усисивач бучан до бола...  Дека утрча у собу и поче да ме љуби.  Све око мене пуца, као да разум губи.  И ето упознала сам јутро на селу...  Али, брзо пијем белу кафу врелу.  Пошто су дивна сеоска јутра,  крећем одмах, не чекам сутра!    Сара Перков VI5  Основна школа „Станислав Сремчевић“  Улица Лазе Маринковића 54  Крагујевац, 034/ 300-750  Ментор: Предраг Николић |